חוק הרשות לפיתוח הגליל

{{ח:התחלה}}
{{ח:כותרת|חוק הרשות לפיתוח הגליל, התשנ״ג–1993}}

{{ח:פתיח-התחלה}}
{{ח:מאגר|2000579}} {{ח:תיבה|ס״ח תשנ״ג, 138|חוק הרשות לפיתוח הגליל|https://fs.knesset.gov.il/13/law/13_lsr_211126.pdf}}; {{ח:תיבה|תשס״ט, 330|תיקון מס׳ 7 לחוק מינהל מקרקעי ישראל|https://fs.knesset.gov.il/18/law/18_lsr_301074.pdf}}; {{ח:תיבה|תש״ע, 282|ת״ט|https://olaw.org.il/laws/law-2218.pdf}}.
{{ח:סוגר}}
{{ח:מפריד}}

{{ח:סעיף|1|הגדרות}}
{{ח:ת}} בחוק זה –
{{ח:ת|סוג=הגדרה}} ”הגליל“ – מחוז הצפון כפי שנקבעו גבולותיו {{ח:חיצוני|הודעה על חלוקת שטח המדינה למחוזות ולנפות ותיאורי גבולותיהם|בהודעה על חלוקת שטח המדינה למחוזות ולנפות ותיאורי גבולותיהם}}, שבתוקף מזמן לזמן לפי {{ח:חיצוני|פקודת סדרי השלטון והמשפט#סעיף 3|סעיף 3 לפקודת סדרי השלטון והמשפט, התש״ח–1948}};
{{ח:ת|סוג=הגדרה}} ”הרשות“ – הרשות לפיתוח הגליל המוקמת לפי חוק זה;
{{ח:ת|סוג=הגדרה}} ”המועצה“ – מועצת הרשות כאמור {{ח:פנימי|סעיף 9|בסעיף 9}};
{{ח:ת|סוג=הגדרה}} ”המינהלה“ – מינהלת הרשות כאמור {{ח:פנימי|סעיף 11|בסעיף 11}};
{{ח:ת|סוג=הגדרה}} ”השר“ – שר הכלכלה והתכנון;
{{ח:ת|סוג=הגדרה}} ”רשות מקומית“ – עיריה או מועצה מקומית.

{{ח:סעיף|2|הרשות}}
{{ח:ת}} מוקמת בזה הרשות לפיתוח הגליל.

{{ח:סעיף|3|הרשות – תאגיד}}
{{ח:ת}} הרשות היא תאגיד.

{{ח:סעיף|4|הרשות – גוף מבוקר}}
{{ח:ת}} הרשות היא גוף מבוקר, כמשמעותו {{ח:חיצוני|חוק מבקר המדינה#סעיף 9|בסעיף 9(2) לחוק מבקר המדינה, התשי״ח–1958 [נוסח משולב]}}.

{{ח:סעיף|5|תפקידי הרשות}}
{{ח:תת|(א)}} ואלה תפקידי הרשות:
{{ח:תתת|(1)}} ליזום פעולות לפיתוחו הכלכלי והחברתי והמדעי־טכנולוגי של הגליל;
{{ח:תתת|(2)}} להכין תכניות לפיתוחו הכלכלי והחברתי והמדעי־טכנולוגי של הגליל;
{{ח:תתת|(3)}} לעודד יוזמות כלכליות לפיתוח הגליל;
{{ח:תתת|(4)}} לתאם בין משרדי הממשלה, הרשויות והגופים העושים לפיתוח הגליל;
{{ח:תתת|(5)}} ליזום מחקרים ולספק מידע בכל הקשור ליוזמות, לתכניות ולמפעלים כלכליים וחברתיים ומדעיים־טכנולוגיים בגליל;
{{ח:תתת|(6)}} לייעץ ולסייע בכל הקשור לתכנון ולהקמה של מפעלים כלכליים ומדעיים־טכנולוגיים בגליל, לרבות להליכים הדרושים לענין זה לפי כל דין;
{{ח:תתת|(7)}} לפעול למען ריכוז מושבם בגליל של הנהלות גופים, ובעיקר יחידות ממשלתיות וחברות ממשלתיות;
{{ח:תתת|(8)}} ליזום פעילות ליישוב הגליל ולהגברת יכולת קליטת העליה בו.
{{ח:תת|(ב)}} בביצוע תפקידיה תדאג הרשות שפעולותיה יהיו תואמות את מדיניותה הכלכלית של הממשלה.

{{ח:סעיף|6|סמכויות הרשות}}
{{ח:ת}} ואלה סמכויות הרשות:
{{ח:תת|(1)}} לקבוע את הגופים שיבצעו את התכניות לפיתוח הכלכלי והחברתי והמדעי־טכנולוגי שהכינה הרשות;
{{ח:תת|(2)}} לקבוע את השימוש במשאבים שיעמדו לרשותה;
{{ח:תת|(3)}} לקבל תרומות בישראל ומחוצה לה לצורך ביצוע תפקידיה;
{{ח:תת|(4)}} להקים תאגידים, בעצמה או ביחד עם אחרים, או לרכוש זכויות בתאגידים קיימים, והכל לצורך ביצוע תפקידיה;
{{ח:תת|(5)}} ליצור ולקיים קרנות לפיתוח כלכלי;
{{ח:תת|(6)}} לקבל, בכפוף לאמור בכל חוק, מילוות לצרכי ביצוע תפקידיה ולהנפיק למטרה זו איגרות חוב; איגרות החוב, המילוות ותנאיהן טעונים אישור השר, בהסכמת שר האוצר;
{{ח:תת|(7)}} לעשות כל פעולה שתידרש לביצוע תפקידיה.

{{ח:סעיף|7|השתתפות המדינה}}
{{ח:ת}} במסגרת כל חוק תקציב תקצה הממשלה לרשות סכומים להשתתפות בפעולות הרשות כאמור {{ח:פנימי|סעיף 5|בסעיף 5}} ובהוצאות הרשות.

{{ח:סעיף|8|הכנסות הרשות}}
{{ח:ת}} כל הכנסה שתקבל הרשות תשמש במסגרת תקציבה למטרות שהועידה הרשות לשם ביצוע תפקידיה.

{{ח:סעיף|9|מועצת הרשות|תיקון: תשס״ט, תש״ע}}
{{ח:תת|(א)}} לרשות תהיה מועצה וזה הרכבה:
{{ח:תתת|(1)}} נציגי הממשלה מקרב עובדי המדינה, שימנו אותם אחד אחד כל אחד מחברי הממשלה;
{{ח:תתת|(2)}} נציג רשות מקרקעי ישראל מקרב עובדי המדינה שתמנה מועצת מקרקעי ישראל;
{{ח:תתת|(3)}} ראש כל רשות מקומית בגליל, או נציגו;
{{ח:תתת|(4)}} נציג של כל מוסד להשכלה גבוהה הפועל בגליל;
{{ח:תתת|(5)}} המנהל של כל אחד מאלה או נציגו:
{{ח:תתתת|(א)}} בית החולים הממשלתי על שם רבקה זיו, צפת;
{{ח:תתתת|(ב)}} מרכז רפואי העמק, עפולה;
{{ח:תתתת|(ג)}} בית החולים הממשלתי, פוריה;
{{ח:תתתת|(ד)}} בית החולים הממשלתי האזורי לגליל המערבי, נהריה;
{{ח:תתתת|(ה)}} בית החולים ”המשפחה הקדושה“, נצרת;
{{ח:תתת|(6)}} נציג התאחדות התעשיינים בישראל;
{{ח:תתת|(7)}} נציג התאחדות המלאכה והתעשיה בישראל;
{{ח:תתת|(8)}} שני נציגי ההסתדרות הכללית של העובדים בארץ ישראל, שימנה המזכיר הכללי של ההסתדרות;
{{ח:תתת|(9)}} שני נציגים של עמותות תיירות הפועלות בגליל שלדעת שר התיירות הן יציגות;
{{ח:תתת|(10)}} נציג הסתדרות הפועלים החקלאים – המרכז החקלאי;
{{ח:תתת|(11)}} נציג התאחדות האיכרים בישראל;
{{ח:תתת|(12)}} נציג להב – לשכת ארגוני העצמאיים בישראל;
{{ח:תתת|(13)}} נציג הסוכנות היהודית לארץ ישראל;
{{ח:תתת|(14)}} נציג קרן קיימת לישראל;
{{ח:תתת|(15)}} חברי הכנסת תושבי הגליל;
{{ח:תתת|(16)}} חמישה נציגי ציבור שימנה השר.
{{ח:תת|(ב)}} יושב ראש המועצה ייבחר בידי המועצה מבין חבריה, ובחירתו טעונה אישור השר.

{{ח:סעיף|10|תפקידי המועצה}}
{{ח:תת|(א)}} ואלה תפקידי המועצה:
{{ח:תתת|(1)}} לקבוע את מדיניות הרשות;
{{ח:תתת|(2)}} לייעץ לממשלה בכל הקשור בביצוע חוק זה;
{{ח:תתת|(3)}} לאשר את תקציב הרשות;
{{ח:תתת|(4)}} לפקח על ביצוע תפקידי הרשות.
{{ח:תת|(ב)}} המועצה רשאית למנות ועדות מבין חבריה ולאצול להן מסמכויותיה.

{{ח:סעיף|11|מינהלת הרשות}}
{{ח:תת|(א)}} ענייני הרשות ינוהלו בידי מינהלה מבין חברי המועצה וזה הרכבה:
{{ח:תתת|(1)}} נציגי השרים האלה: שר האוצר, שר הבינוי והשיכון, שר החינוך והתרבות, שר החקלאות, שר הכלכלה והתכנון, שר הפנים, שר התיירות, שר התעשיה והמסחר;
{{ח:תתת|(2)}} נציג העיריות בגליל, שימנה השר לאחר התייעצות עם העיריות בגליל;
{{ח:תתת|(3)}} נציג המועצות האזוריות בגליל, שימנה השר לאחר התייעצות עם המועצות האזוריות בגליל;
{{ח:תתת|(4)}} נציגי המועצות המקומיות בגליל שאינן מועצות אזוריות, שימנה השר לאחר התייעצות עם המועצות המקומיות בגליל שאינן מועצות אזוריות;
{{ח:תתת|(5)}} נציג שימנה השר מקרב הרשויות המקומיות בגליל שמרבית האוכלוסיה בכל אחת מהן אינה יהודית, לאחר התייעצות עמן;
{{ח:תתת|(6)}} נציג ההסתדרות הכללית של העובדים בארץ ישראל, שימנה המזכיר הכללי של ההסתדרות;
{{ח:תתת|(7)}} נציג התאחדות התעשיינים בישראל;
{{ח:תתת|(8)}} נציג התאחדות המלאכה והתעשיה בישראל;
{{ח:תתת|(9)}} נציג הסוכנות היהודית לארץ־ישראל;
{{ח:תתת|(10)}} נציג קרן קיימת לישראל;
{{ח:תתת|(11)}} נציג ציבור שימנה השר.
{{ח:תת|(ב)}} יושב ראש המינהלה ייבחר בידי המינהלה מבין חבריה, ובחירתו טעונה אישור השר.

{{ח:סעיף|12|סייג}}
{{ח:תת|(א)}} לא יכהן כחבר המועצה או כחבר המינהלה –
{{ח:תתת|(1)}} מי שאינו אזרח ישראלי;
{{ח:תתת|(2)}} מי שתוך עשר שנים שקדמו למינויו הורשע בפסק דין סופי, או היה נושא את עונשו, בשל עבירה שלדעת היועץ המשפטי לממשלה יש עמה קלון;
{{ח:תתת|(3)}} מי שקשור, במישרין או בעקיפין, בעצמו או על ידי קרובו, שלומו או שותפו, בחוזה או בעסקה עם הרשות, או מי שהוא בעל ענין בתאגיד הקשור כאמור; אך לא יהיו פסולים עובדים או חברי הנהלה של גופים ציבוריים או של חברות ממשלתיות בשל כך בלבד שהגופים או החברות קשורים כאמור.
{{ח:תת|(ב)}} לענין סעיף קטן (א)(3) ולענין {{ח:פנימי|סעיף 18|סעיף 18}} –
{{ח:תת|סוג=הגדרה}} ”בעל ענין“ – בעל חלק העולה על חמישה אחוזים מהונו של התאגיד או מכוח ההצבעה בו או מהזכות לרווחיו;
{{ח:תת|סוג=הגדרה}} ”קרוב“ – בן זוג, הורה, בן, בת, אח, אמות ובני זוגם.

{{ח:סעיף|13|איסור קבלת שכר}}
{{ח:ת}} חבר המועצה וחבר המינהלה לא יקבלו מהרשות שכר בעד שירותיהם, ואולם הם יהיו זכאים להחזר הוצאות סבירות.

{{ח:סעיף|14|תקופת כהונה}}
{{ח:ת}} חברי המועצה וחברי המינהלה יתמנו לשלוש שנים ואפשר לחזור ולמנותם, ובלבד שמי שמינה נציג רשאי בכל עת למנות אחר במקומו.

{{ח:סעיף|15|פקיעת כהונה}}
{{ח:ת}} חבר המועצה וחבר המינהלה יחדלו לכהן לפני תום תקופת כהונתם באחת מאלה:
{{ח:תת|(1)}} התפטרו במסירת כתב התפטרות למי שמינה אותם והודיעו על כך ליושב ראש המועצה;
{{ח:תת|(2)}} פרשו משירותם במדינה, ברשות או בגוף שאותו הם מייצגים;
{{ח:תת|(3)}} הורשעו בעבירה שלדעת היועץ המשפטי לממשלה יש עמה קלון.

{{ח:סעיף|16|העברה מכהונה}}
{{ח:ת}} יושב ראש המועצה יהיה רשאי להעביר חבר המועצה מכהונתו לפני תום תקופת כהונתו באחת מאלה:
{{ח:תת|(1)}} נבצר ממנו דרך קבע למלא את תפקידו;
{{ח:תת|(2)}} נתקיים בו הסייג {{ח:פנימי|סעיף 12|שבסעיף 12(א)(3)}}.

{{ח:סעיף|17|סדרי דיון}}
{{ח:ת}} המועצה והמינהלה יקבעו את דרכי עבודתן וסדרי הדיונים בהן במידה שלא נקבעו בחוק זה או על פיו.

{{ח:סעיף|18|חובת גילוי בעסקה}}
{{ח:ת}} חבר המועצה או חבר המינהלה שיש לו או שעשוי להיות לו, במישרין או בעקיפין, בעצמו או על ידי קרובו, שלוחו או שותפו, או לתאגיד שהוא בעל ענין בו, כל חלק או זיקה בעסקה או בענין עם הרשות העומדים לדיון במועצה או במינהלה –
{{ח:תת|(1)}} יודיע על כך ליושב ראש המועצה או המינהלה, לפי הענין, מיד לאחר שנודע לו על העסקה או הענין;
{{ח:תת|(2)}} לא יהיה נוכח בדיונים באותה עסקה או באותו ענין ולא ישתתף בהחלטה המתייחסת אליהם או הקשורה עמהם.

{{ח:סעיף|19|תוקף פעולות}}
{{ח:ת}} קיום המועצה והמינהלה, סמכויותיהן ותוקף החלטותיהן לא ייפגעו מחמת שנתפנה מקומו של חבר המועצה או חבר המינהלה או מחמת ליקוי במינוים או בהמשך כהונתם.

{{ח:סעיף|20|מנהל הרשות}}
{{ח:תת|(א)}} המועצה, באישור השר, תמנה מנהל לרשות.
{{ח:תת|(ב)}} המנהל יהיה אחראי כלפי המועצה, המינהלה והשר לביצוע החלטותיהם ולביצוע תפקידי הרשות.

{{ח:סעיף|21|כהונת המנהל ותנאי העסקתו}}
{{ח:תת|(א)}} תקופת כהונתו של המנהל תהיה חמש שנים; המועצה באישור השר רשאית להאריך את המינוי לתקופת כהונה נוספת.
{{ח:תת|(ב)}} המנהל יחדל לכהן לפני תום תקופת כהונתו באחת מאלה:
{{ח:תתת|(1)}} התפטר במסירת כתב התפטרות ליושב ראש המועצה;
{{ח:תתת|(2)}} השר ויושב ראש המועצה קבעו כי נבצר מהמנהל, עקב תפקוד לקוי, למלא תפקידו.
{{ח:תת|(ג)}} השר ויושב ראש המועצה, באישור המועצה, יקבעו את שכרו ותנאי העסקתו של המנהל.

{{ח:סעיף|22|עובדי הרשות}}
{{ח:ת}} תנאי קבלתם של עובדי הרשות, מינוים, תחולת השיפוט המשמעתי עליהם, שכרם ותנאי עבודתם, למעט גמלאותיהם, יהיו כשל עובדי המדינה.

{{ח:סעיף|23|דין מנהל הרשות, חברי המועצה ועובדיה}}
{{ח:תת|(א)}} דין מנהל הרשות ועובדיה כדין עובדי המדינה לענין חיקוקים אלה:
{{ח:תתת|(1)}} {{ח:חיצוני|חוק שירות המדינה (סיוג פעילות מפלגתית ומגבית כספים)|חוק שירות המדינה (סיוג פעילות מפלגתית ומגבית כספים), התשי״ט–1959}};
{{ח:תתת|(2)}} {{ח:חיצוני|חוק הבחירות לכנסת|חוק הבחירות לכנסת [נוסח משולב], התשכ״ט–1969}};
{{ח:תתת|(3)}} {{ח:חיצוני|חוק שירות הציבור (הגבלות לאחר פרישה)|חוק שירות הציבור (הגבלות לאחר פרישה), התשכ״ט–1969}};
{{ח:תתת|(4)}} ההוראות הנוגעות לעובדי ציבור {{ח:חיצוני|חוק העונשין|בחוק העונשין, התשל״ז–1977}};
{{ח:תתת|(5)}} {{ח:חיצוני|חוק שירות הציבור (מתנות)|חוק שירות הציבור (מתנות), התש״ם–1979}};
{{ח:תתת|(6)}} {{ח:חיצוני|פקודת הראיות|פקודת הראיות [נוסח חדש], התשל״א–1971}};
{{ח:תתת|(7)}} {{ח:חיצוני|פקודת הנזיקין|פקודת הנזיקין [נוסח חדש]}}.
{{ח:תת|(ב)}} הוראות סעיף קטן (א)(4) ו־(5) יחולו אף על חברי המועצה שאינם עובדי המדינה.

{{ח:סעיף|24|דין וחשבון}}
{{ח:תת|(א)}} הרשות תגיש לשר, לשר האוצר ולועדת הכספים של הכנסת, בתחילת כל שנת כספים, דין וחשבון לגבי השנה שחלפה; הדין וחשבון יכלול –
{{ח:תתת|(1)}} מאזן שנתי מבוקר בידי רואה חשבון;
{{ח:תתת|(2)}} דו״ח הכנסות והוצאות;
{{ח:תתת|(3)}} דו״חות בדבר המשאבים של הרשות ואופן השימוש בהם;
{{ח:תתת|(4)}} סקירה בדבר ביצוע תקציב הרשות;
{{ח:תתת|(5)}} סקירה על פעולות הרשות באותה שנה.
{{ח:תת|(ב)}} השר ושר האוצר רשאים לדרוש מהרשות, בכל עת, דין וחשבון ומידע אחר על כל ענין שהוא בגדר תפקידיה וסמכויותיה.

{{ח:סעיף|25|}}
{{ח:ת}} {{ח:הערה|הנוסח שולב {{ח:חיצוני|חוק הגליל|בחוק הגליל, התשמ״ח–1988}}.}}

{{ח:סעיף|26|ביצוע ותקנות}}
{{ח:ת}} השר ממונה על ביצוע חוק זה והוא רשאי להתקין תקנות לביצועו.

{{ח:חתימות|נתקבל בכנסת ביום א׳ באב התשנ״ג (19 ביולי 1993).}}
* '''יצחק רבין'''
ראש הממשלה
* '''שמעון שטרית'''
שר הכלכלה והתכנון
* '''עזר וייצמן'''
נשיא המדינה
* '''שבח וייס'''
יושב ראש הכנסת
{{ח:סוגר}}

{{ח:סוף}}
[[קטגוריה:שלטון מקומי]]

[[קטגוריה:בוט חוקים]]